Ο **Κορεντάν Ζαν**, γεννημένος στις 15 Ιουλίου 1995 στην Μπλουά, είναι Γάλλος ποδοσφαιριστής ο οποίος αγωνίζεται ως επιθετικός για λογαριασμό της ΕΣ Τρουά ΑΚ.

Βιογραφία
---------

### Νεανικά χρόνια και εκπαίδευση

Ο Κορεντάν Ζαν γεννήθηκε στις 15 Ιουλίου 1995 στην κοινότητα της Μπλουά, πρωτεύουσα του νομού της Λουάρ-ε-Σερ. 

Σε ηλικία έξι ετών, εντάχθηκε στην ΟΣ Σεμερί, ομάδα με την οποία αγωνίστηκε ως τον Ιούλιο του 2008. Μετά την αποχώρησή του αυτή, επέστρεψε στη γενέτειρά του για χάρη της Μπλουά Φουτ 41, δοκιμάζοντας ενδιάμεσα την τύχη του στη Σταντ Ρενναί, όπου ωστόσο απορρίφθηκε λόγω του μικρού του ύψους και του αδύναμου παρουσιαστικού του. 

Έπειτα από δύο χρόνια παραμονής στην ομάδα της Μπλουά, ο νεαρός άσος της Μπλουά Φουτ 41 κατάφερε να τραβήξει το ενδιαφέρον του Κλωντ Ρομπέν, διευθυντή των ακαδημιών της ΕΣ Τρουά ΑΚ ο οποίος πέτυχε να εξασφαλίσει τη μεταγραφή του στην ομάδα της Τρουά. 

> Καμία ομάδα δεν ενδιαφερόταν γι'αυτόν. Ωστόσο όταν τον παρακολούθησα αγωνιζόμενο, αναρωτήθηκα πώς ήταν δυνατό να έχει εντοπιστεί ακόμη αυτός ο παίκτης. Προσπαθώ να μην υπερβάλω στα λόγια μου, ωστόσο αυτός ο παίκτης έχει όλες τις αρετές.
> 
> 

 Από την άφιξη του κιόλας, ο Φιλίπ Πενσόν, προπονητής της ηλικιακής κατηγορίας Κ-17 του συλλόγου άρχισε να τον ξεκινά ως βασικό, καθιστώντας τον, την αμέσως επόμενη χρονιά, αρχηγό της ομάδας. Στην πορεία, βρέθηκε να αγωνίζεται μεταξύ της ηλικιακής κατηγορίας Κ-17 και Κ-19. Σύμφωνα με τον Φιλίπ Πενσόν, ο προβιβασμός του αυτός ήρθε ως αποτέλεσμα της πολύ καλής του παρουσίας στις προπονήσεις, στη χρονική συχνότητα των προπονήσεων που παρακολουθούσε, καθώς και του γεγονότος ότι ήταν πάντα προσεκτικός στις οδηγίες και συμβουλές που του δίνονταν, ενώ ήταν, ταυτόχρονα, ικανός να παίρνει πρωτοβουλίας σε κρίσιμα σημεία αναμετρήσεων που πολλοί δεν θα έπαιρναν.

### Επαγγελματίας με την Τρουά (από το 2012)

Πραγματοποίησε την πρώτη του συμμετοχή ως επαγγελματίας στις 29 Νοεμβρίου 2012, στη διάρκεια αναμέτρησης για τον θεσμό του Λιγκ Καπ απέναντι στη Σταντ Ρενναί. Στη διάρκεια της συγκεκριμένης αναμέτρησης, επίσης, πέτυχε το πρώτο του τέρμα ως επαγγελματίας. Αγωνίστηκε για πρώτη φορά στη Λιγκ 1 με την Τρουά στις 2 Δεκεμβρίου 2012, ακόμη μια φορά σε αναμέτρηση απέναντι στη Σταντ Ρενναί (σκορ: 2-3 υπέρ των Βρετόνων). Στη διάρκεια της αναμέτρησης αυτής, δέχτηκε κόκκινη κάρτα ύστερα από μόλις 11 λεπτά αγωνιστικής παρουσίας.

Πέτυχε τα δύο πρώτα του τέρματα στη Λιγκ 1 στις 9 Μαρτίου 2013 σε αναμέτρηση απέναντι στη Σταντ ντε Ρενς (4-2) στα πλαίσια της 28ης αγωνιστικής του πρωταθλήματος. Σε ηλικία 17 ετών, 7 μηνών και 22 ημερών, ήταν ο νεαρότερος παίκτης που να πετυχαίνει δύο τέρματα στη διάρκεια μίας αναμέτρησης στα πέντε σημαντικότερα ευρωπαϊκά πρωταθλήματα για τη σεζόν 2012-2013. Ο προπονητής του, Ζαν-Μαρκ Φουρλάν, δεν στερείται διθυραμβικών σχολίων για το πρόσωπό του: 

> Είναι πρώτη φορά που βλέπω τέτοιου τύπου παίκτη. Από αθλητικής άποψης, πρόκειται για υψηλού, αν όχι ιδιαιτέρως υψηλού επιπέδου παίκτη
> 
> 

.

Στις 16 Μαρτίου 2013, ο Κορεντάν Ζαν πέτυχε το τέρμα της ισοφάρισης στην αναμέτρηση της ομάδας του με αντίπαλο τη Μονπελιέ ΣΚ, με την ΕΣΤΑΚ να πετυχαίνει, με αυτόν τον τρόπο, να λάβει τον έναν βαθμό της ισοπαλίας, καθώς το τελικό σκορ της αναμέτρησης ήταν 1-1. Θύμα τραυματισμού στη βουβωνική χώρα, ο οποίος τον κράτησε εκτός αγωνιστικής δράσης για διάστημα δύο μηνών, ο Ζαν επέστρεψε στην πρώτη ομάδα του συλλόγου στις 26 Μαΐου 2013, σε αναμέτρηση στα πλαίσια της τελευταίας αγωνιστικής του πρωταθλήματος της Λιγκ 1, όπου αντικατέστησε τον Φαμπιάν Καμύ στο 72ο λεπτό.

Το καλοκαίρι του 2013, παρά το έντονο ενδιαφέρον άλλων συλλόγων για την απόκτησή του, ο Κορεντάν Ζαν γνωστοποίησε την επιθυμία του να συνεχίσει να αγωνίζεται στην Τρουά για ακόμη μία σεζόν ώστε "να διατηρηθεί σε πλήρη αγωνιστικό ρυθμό".

### Με την Εθνική (από το 2011)

Φτάνοντας στην Τρουά για τη σεζόν 2010-2011, ο Κορεντάν Ζαν εντάχθηκε στην Εθνική Γαλλίας U16 κι έπειτα στην U17, προπονητής της οποίας ήταν ο Ζαν-Κλωντ Τζιουντινί. Ο τελευταίος, τον κάλεσε ενόψει του Ευρωπαϊκού Πρωταθλήματος U17 τον Μάιο του 2012 για να καλύψει την απουσία, λόγω τραυματισμού, συμπαίκτη του, όπου αγωνίστηκε και στις τρεις αναμετρήσεις της ομάδας του για τη φάση των ομίλων της διοργάνωσης. Ωστόσο, οι *bleuets* τερμάτισαν στην τρίτη θέση του ομίλου τους.

Το 2013, με την Εθνική Γαλλίας U19, ο Κορεντάν Ζαν γνώρισε την ήττα στον τελικό του Ευρωπαϊκού Πρωταθλήματος της ηλικιακής κατηγορίας αυτής απέναντι στη Σερβία.

Παραπομπές
----------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| εικονίδιο Γαλλία | Πύλη Γαλλία |

1. ↑  fff.fr. «Fiche de Corentin Jean». Αρχειοθετήθηκε από το πρωτότυπο στις 13 Νοεμβρίου 2014. Ανακτήθηκε στις 23 Φεβρουαρίου 2013.
2. 1 2  onlysportall.com. «Corentin Jean au calme». Αρχειοθετήθηκε από το πρωτότυπο στις 20 Οκτωβρίου 2014. Ανακτήθηκε στις 23 Φεβρουαρίου 2013.
3. 1 2 3  estacweb.com. «Corentin Jean dans le groupe». Αρχειοθετήθηκε από το πρωτότυπο στις 20 Οκτωβρίου 2014. Ανακτήθηκε στις 23 Φεβρουαρίου 2013.
4. ↑  Corentin Jean, la belle promesse de l'Aube, *topmercato.com*, 30 Νοεμβρίου 2012
5. ↑  Jean, premier match et premier rouge, *lequipe.fr*, 2 Δεκεμβρίου 2012
6. ↑  «Corentin Jean (17 ans) marque un doublé en Ligue 1». Αρχειοθετήθηκε από το πρωτότυπο στις 12 Μαρτίου 2013. Ανακτήθηκε στις 20 Οκτωβρίου 2014.
7. ↑  Troyes : Jean, buteur précoce[*νεκρός σύνδεσμος*], article sur *francebleu.fr*
8. ↑  Les belles promesses de l’ambitieux espoir de l’ESTAC Corentin Jean, *footmercato.net*, 19 Ιανουαρίου 2013
9. ↑  eurosport.fr. «Match Valenciennes FC - Troyes : 38e Journée - Ligue 1 2012-2013». Ανακτήθηκε στις 2 Ιουνίου 2013.
10. ↑  lefigaro.fr (28 Ιουλίου 2013). «Corentin Jean reste à Troyes». Ανακτήθηκε στις 20 Οκτωβρίου 2014.